Title: Abildgaard som arkitekt
Description: Kunstneren Nicolai Abildgaard (1743-1809) har i de seneste årtier været genstand for intens faglig interesse, som har udvirket såvel en stor udstilling på Statens Museum for Kunst i 2009 som flere grundige videnskabelige publikationer.0Imidlertid synes den side af hans virke, som omfatter arkitektur og interiørkunst, at savne en tilbundsgående revurdering og præsentation. Skønt Abildgaards oeuvre på dette område ikke er stort, er hans arkitektoniske formgivning særdeles original, selv set i en større europæisk kontekst, ligesom han fremviser en helt usædvanligt dristig og unik farvepalet i interiørerne.0I en årrække har kunsthistoriker Hanne Raabyemagle forsket i Abildgaards virke som arkitekt, mens konservator Line Bregnhøi fra Nationalmuseet siden 1980?erne har deltaget i adskillige farvearkæologiske undersøgelser af en lang række Abildgaard-interiører samt restaureringer af flere af disse. Inden for de seneste år har begge intensiveret forskningen i Abildgaards arkitektur og farvepalet. Denne rigt illustrerede pragtudgivelse er resultatet af deres arbejder.
Subjects: Criticism and interpretation, Architecture
Places: Denmark
People: Nicolai Abildgaard (1743-1809)